Żewġ każi impurtati ta' coronavirus
Malta reġistrat każ ġdid ta' coronavirus li ġie impurtat minn barra. Aktar tard, ġie rrappurtat li kien hemm każ ieħor. Dan tħabbar mill-Ministeru għas-Saħħa. Intqal li l-persuna esperjenzat sintomi jiem wara li rritornat lura Malta minn barra. Bħalissa qed isir il-contact tracing. Fl-aħħar 24 siegħa saru 848 swab tests. Bħalissa hawn 4 każi attivi ta' COVID-19. Jinstab każ ieħor Ftit qabel is-7pm it- Times of Malta qalet li nstab każ ieħor ta' coronavirus. Is-sit qal li immigrant li kien fost il-grupp ta' 63 persuna li ddaħħal Malta lbieraħ ħareġ pożittiv għall-COVID-19 mal-wasla tiegħu. Is-sit ikkwota kelliem għall-Ministeru għas-Saħħa. Newsbook.com.mt ċempel lill-kelliema għall-Ministeru għas-Saħħa. Din irrifjutat li twieġeb il-mistoqsijiet, insistiet li d-domandi għandhom jintbagħtu bil-miktub u mbagħad qatgħet il-linja. Newsbook imbagħad bagħat il-mistoqsijiet bil-miktub, imma reġa' baqa' bla tweġiba. Matul is-sajf se jibqa' jsir ir-random swabbing għal COVID-19 fid-djar tal-anzjani minn żmien għal żmien. Dawn it-testijiet se jibqgħu jsiru lir-residenti kif ukoll lill-ħaddiema. Fl-Isptar Mater Dei se jibqa' jsir it-test lil kull pazjent li jidħol u jkun se jinżamm. Se jkompli r-random swabbing għall-COVID-19 fid-djar tal-anzjani